|  |
| --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** |
| **Nacrt****Odluke o nagrađivanju učenika i mentora za uspjeh** **na državnim i međunarodnim učeničkim natjecanjima**  |
| **KOPRIVNIČKO-KRIŽEVAČKA ŽUPANIJA** |
| **Početak savjetovanja** **4. veljače 2022.** | **Završetak savjetovanja****12. veljače 2022.** |

RAZLOG DONOŠENJA

|  |
| --- |
|   Odlukom o nagrađivanju učenika i mentora za uspjeh na državnim i međunarodnim učeničkim natjecanjima, Koprivničko-križevačka županija želi utvrditi pravni okvir na temelju kojeg bi se nagrađivali učenici i njihovi mentori za pokazanu izvrsnost i uspjehe ostvarene na državnim i međunarodnim učeničkim natjecanjima, susretima i smotrama, a kako bi ih se motiviralo da i dalje nastave ostvarivati vrhunske rezultate.  Prijedlogom Odluke je utvrđeno da će se za osvajanje jednog od prva tri rezultata na državnim ili međunarodnim učeničkim natjecanjima dodjeljivati novčane nagrade učenicima pojedincima ili grupi učenika i mentorima koji su ih za natjecanje pripremali. Odlukom su definirani pojmovi državnih i međunarodnih učeničkih natjecanja. Člankom 5. Odluke je propisano da će župan posebnim aktom utvrditi visinu novčanih nagrada koje će dodjeljivati za postignute opisane rezultate. |

Pozivamo predstavnike javnosti da najkasnije do 12. veljače 2022. godine dostave svoje komentare na Nacrt Odluke o nagrađivanju učenika i mentora za uspjeh na državnim i međunarodnim učeničkim natjecanjima putem OBRASCA za savjetovanja na e-mail: helena.matica@kckzz.hr

Po završetku savjetovanja, svi pristigli doprinosi bit će javno dostupni na internetskoj stranici Koprivničko-križevačke županije te priloženi uz prijedlog akta o kojem će raspravljati Županijska skupština Koprivničko-križevačke županije.

Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca.

Zahvaljujemo na doprinosu u izradi što kvalitetnijeg prijedloga Odluke o nagrađivanju učenika i mentora za uspjeh na državnim i međunarodnim učeničkim natjecanjima.

KLASA: 013-04/22-01/4

URBROJ: 2137-02/03-22-1

Koprivnica, 3. veljače 2022.